Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 429/12/7706	Poprad, 8.8.2012
EEČ : 2-57-118-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
     ako otec maloletých detí XXXXX XXXXX XXXXX nar. XXXXX a XXXXX., nar. XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu Poprad č. XXXXX zo dňa XXXXX, právoplatným dňa XXXXX, bol zaviazaný prispievať na výživu maloletej XXXXX sumou 50,- € mesačne a maloletej XXXXX sumou 50,- € mesačne, a to k rukám matky XXXXX vždy do 15. dňa v mesiaci vopred a na základe ustanovenia § 7 ods. 1 Trestného poriadku o posudzovaní predbežných otázok bolo určené výživné na maloletú XXXXX za obdobie od 01.04.2012 do 30.06.2012 vo výške 26,- € mesačne a na maloletú XXXXX za obdobie od 01.04.2012 do 30.06.2012 vo výške 26,- € mesačne vždy do 15. dňa v mesiaci vopred k rukám matky detí XXXXX, túto svoju vyživovaciu povinnosť od 01.04.2011 do 22.6.2012 vôbec neplnil, pričom od 11.03.2009 je evidovaný ako uchádzač o zamestnanie a nepoberal dávky a príspevky v hmotnej núdzi, dávky v nezamestnanosti ani nemocenské dávky, nie je evidovaný v živnostnenskom registri, od 27.03.2012 doposiaľ pracuje na dohodu o vykonaní práce pre spoločnosť XXXXX XXXXX s odmenou vo výške 1,88 €/hod., pričom v mesiaci marec mu bola vyplatená mzda vo výške 28,2 €, za mesiac apríl vo výške 18,80 € a podľa vyjadrenia obvineného za mesiac je jeho príjem z rôznej brigádnickej činnosti vo výške 180,- € a dňa 22.06.2012 vyplatil matke detí dlh na výživnom v zmysle predbežnej otázky za obdobie od 01.04.2012 do 30.06.2012 v sume 156,- € 
lebo nie je tento skutok trestným činom a nie je dôvod na postúpenie veci
Odôvodnenie:
     Uznesením povereného príslušníka Obvodného oddelenia PZ Poprad sp. zn. XXXXX zo dňa XXXXX bolo začaté trestné stíhanie a vznesené obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec maloletej dcéry XXXXX., nar. XXXXX a maloletej dcéry XXXXX, nar. XXXXX, hoci mu vyživovacia povinnosť vyplýva priamo zo Zákona o rodine ako aj z rozsudku Okresného súdu v Poprade pod č. k.: XXXXX zo dňa XXXXX, ktorý nadobudol právoplatnosť dňa XXXXX boli maloleté deti XXXXX, nar. XXXXX a XXXXX, nar. XXXXX, zverené do osobnej starostlivosti matky XXXXX, nar. XXXXX, trvale bytom XXXXX č. XXXXX a otec XXXXX bol zároveň zaviazaný prispievať na výživu maloletej XXXXX sumou 50,- € mesačne a maloletej XXXXX sumou 50,- € mesačne, a to k rukám matky XXXXX, nar. XXXXX, trvale bytom XXXXX č. XXXXX, vždy do 15. dňa v mesiaci vopred počnúc dňom právoplatnosti tohto rozsudku a na základe ustanovenia § 7 ods. 1 Trestného poriadku o posudzovaní predbežných otázok bolo určené výživné na maloletú XXXXX, nar. XXXXX, za obdobie od 01.04.2012 doposiaľ sumou minimálne 26,- € mesačne a na maloletú XXXXX, nar. 06.12.2004, za obdobie od 01.04.2012 doposiaľ sumou minimálne 26,- € mesačne vždy do 15. dňa v mesiaci vopred k rukám matky dieťaťa XXXXX, si túto vyživovaciu povinnosť odo dňa 01.04.2011 až doposiaľ v Poprade ani inde úmyselne vôbec neplní, čím mu za uvedené obdobie vznikol dlh na výživnom pre XXXXX, nar. XXXXX, trvale bytom XXXXX č. XXXXX, vo výške 1356,- €, pričom povinný vo vyššie uvedenom období bol evidovaný ako uchádzač o zamestnanie na príslušnom Úrade práce, sociálnych vecí a rodiny Poprad a to od 11.03.2009 doposiaľ, v hodnotenom období nepoberal dávku a príspevky v hmotnej núdzi od Úradu práce, sociálnych vecí a rodiny Poprad, nepoberal dávku v nezamestnanosti zo Sociálnej poisťovne Poprad, poberal nemocenské dávky zo Sociálnej poisťovne Poprad a v hodnotenom období nebol evidovaný v živnostenskom registri, pričom v hodnotenom období, a to od 27.03.2012 doposiaľ, vykonáva prácu na základe dohody o vykonaní práce pre spoločnosť XXXXX XXXXX s odmenou za prácu vo výške 180,- € mesačne. 

     Vykonaným skráteným vyšetrovaním bolo zistené, že obvinený XXXXX svoju vyživovaciu povinnosť neplnil od 01.04.2011. Od 11.03.2009 doposiaľ je evidovaný ako uchádzač o zamestnanie, nepoberal dávku v nezamestnanosti, nebol poberateľom nemocenských dávok, ani dávky a príspevkov v hmotnej núdzi, nie je evidovaný v živnostenskom registri, nie je evidovaný ako vlastník nehnuteľnosti. Je evidovaný ako vlastník vozidla, na ktoré je vedená exekútorská blokácia od 22.11.2011. Pracuje na dohodu o vykonaní práce pre firmu XXXXX za odmenu vo výške 1,88 €/hod. Za mesiac marec 2012 mu bola vyplatená odmena 28,2 €, za mesiac apríl 18,80. Podľa vyjadrenia obvineného je jeho mesačný príjem 180,- €.  

     Matka detí poberá náhradné výživné na obidve deti v mesačnej výške spolu 100,- € od 01.01.2012 až doposiaľ. Nebola a nie je poberateľkou dávky a príspevkov v hmotnej núdzi. Vo svojej výpovedi uviedla, že deti núdzou netrpia. Potvrdila, že jej obvinený dňa 22.06.2012 uhradil výživné v sume 156,- €. 

     Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

     Podľa § 207 ods. 1/ Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. U obvineného XXXXX nebola naplnená subjektívna stránka trestného činu za obdobie od 01.04.2011 najmenej do 01.04.2012, pretože svoju vyživovaciu povinnosť síce neplnil, avšak bol evidovaný ako uchádzač o zamestnanie, nepoberal dávky a príspevky v hmotnej núdzi, príspevok v nezamestnanosti ani nemocenské dávky.

     Z vyššie uvedných dôvodov bolo potrebné rozhodnúť tak, ako je to uvedené vo výrokovej časti tohto rozhodnutia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka